tomron87/hebrew-wikipedia-sentences-corpus huggingface dataset:
עיבוד מחודש עבור הסדרה המקורית הוכרז לראשונה באוקטובר 2013, כאשר במקור הסדרה נועדה לעבור תהליכי פיתוח והפקה עבור רשת "CBS" על ידי יוצרי הסדרה שולחן לחמישה, כריסטופר קייסר וסידני סידנר.
התסריט עבור הפיילוט המתוכנן נועד להתמקד "בארבע אחיות אשר מגלות את גורלן - להילחם נגד כוחות הרשע באמצעות הכישוף שלהן." עם זאת, בסופו של דבר רשת "CBS" בחרה שלא להמשיך את פיתוח העיבוד המחודש.
ב-5 בינואר 2017, הוכרז כי רשת "The CW" מפיקה עיבוד מחודש לסדרה המקורית, שתיווצר על ידי יוצרת ג'יין הבתולה, ג'ני סניידר אורמן, ושעתידה לעלות לשידור בעונת השידורים של 18–2017 בטלוויזיה .
גם אורמן וגם הבמאי בראד סילברלינג קיבלו הסכמה להתקדם עם פיתוח העיבוד המחודש ב-2016 על ידי חטיבת הטלוויזיה של CBS (שהם בעלי הזכויות על הסדרה המקורית).
עלילת התסריט המקורי עבור הפיילוט התרחש בשנת 1976 והתמקד בשלוש מכשפות (טינה, פייג' ואנני), שאינן קשורות בקשר דם, אך הן מתאספות יחד במטרה להילחם ברוע בעיירה קטנה בניו אינגלנד.
באותה העת, נשיא "The CW", מארק פדוביץ, הצהיר שהעיבוד המחודש לא יהווה פריקוול לסדרה המקורית, ובמקום זאת תיאר את העיבוד כ"סדרה עצמאית, מודעת לעצמה ובעלת המשכיות משל עצמה".
ב-25 בינואר 2018, הרשת הזמינה באופן רשמי את הפיילוט עבור העיבוד המחודש למכושפות.
עלילת התסריט החדש הועברה לימינו אנו, והרשת תיארה אותו כ"אתחול פמיניסטי חריף ומצחיק, שמתמקד ב"שלוש אחיות בעיירת קולג', שעם מותה הטרגי של אמן, נדהמות לגלות שהן מכשפות".
בנוסף, נאמר בתיאור שבין קווי העלילה של העיבוד המחודש האחיות "ימגרו שדים על טבעיים" ו"ימוטטו את הפטריארכיה", תוך כדי "שמירה על קשרים משפחתיים".
בריאיון לעיתון מטרו, סילברלינג אמר שהקסם של העיבוד המחודש הוא "כיפי ועכשווי" עם שימת לב לסוגיות חברתיות עכשוויות.
פרק הפיילוט עבור העיבוד נכתב על ידי תסריטאיות הסדרה ג'יין הבתולה, ג'סיקה או'טול ואיימי רארדין, בהתבסס קשת העלילה הכללי שנכתב על ידי אורמן.
כל שלוש הנשים הן גם מפיקות בפועל של העיבוד לצדם של סילברלינג, בן סילברמן וקרטר קובינגטון.
פרק הפיילוט בוים על ידי סילברלינג.
ב-11 במאי 2018, הרשת רכשה את הפיילוט והזמינה סדרה מלאה לעיבוד המחודש.
ב-17 במאי 2018 הופץ קדימון ראשון לסדרה ולאחריו קטעי וידאו של מבט ראשון לאחורי הקלעים.
ב-7 בפברואר 2018, "TVLine" חשף את פרטי הליהוק של העיבוד המחודש, תיאור ליהוק לדמויותיהן של שלוש אחיות שנושאות את השמות מייסי, מאל ומדיסון פרויט.
פרטי הליהוק העידו כי הליהוק לדמויות בסדרה פתוח לכל סוגי הקבוצות האתניות השונות; ושאחת האחיות תהיה לסבית, דבר המהווה שינוי גדול מהסדרה המקורית.
"TVLine" גם חשף כי הליהוק עבור דמויותיהם של הארי, יועצן/המלאך השומר של שלישיית האחיות, גלאווין, יוצר דוקומנטרי ובן זוגה של מייסי, בריאן, מאהבה המתבודד והרגיש לשעבר של מדיסון, וסו ג'ין, בלשית ובת זוגה של מאל, נמצא בעיצומם.
מאוחר יותר, שמה של מדיסון הוסב למגי, שם משפחתן של האחיות שונה לורה, ושמה של סו ג'ין הוסב לניקו.
באמצע פברואר 2018, סרדאריוס בליין היה הראשון שהוטל לדמותו של גאלווין, ולאחריו השחקניות מלאני דיאז ושרה ג'פרי לוהקו לדמויותיהן של מאל ומגי, האחיות האמצעית והצעירה (בהתאמה).
מאוחר יותר באותו חודש, השחקן הבריטי רופרט אוונס לוהק לדמותו של הארי.
בתחילת מרץ 2018, השחקנית הבריטית מדליין מנטוק לוהקה לדמותה של האחות הבכורה, מייסי.
האחרונים לליהוק היו צ'ארלי גילספי ואלן טאמאקי שלוהקו לדמויותיהם של בריאן וניקו, בהתאמה.
שלוש השחקניות הראשיות שמגלמות את האחיות ורה הן מקבוצות אתניות שונות; דיאז וג'פרי הן ממוצא היספני, בעוד שמנטוק היא אפרו-קריבי.
המפיק בפועל, בראד סילברלינג, אמר שהאחיות ורה "שונות מאוד במונחים של אישיות ואתניות", מהאחיות האליוול מהסדרה המקורית, שם שלושתן היו נשים לבנות והטרוסקסואליות.
נשיא "The CW", מארק פדוביץ, אמר שהרשת מרוצה מבחירת הליהוק ומהדרך שבה המפיקה בפועל, ג'ני סניידר אורמן, "עיצבה מחדש" את הסדרה.
הסדרה מצולמת בוונקובר, קולומביה הבריטית.
פרק הפיילוט צולם במשך כחודש בערך; מ-19 במרץ ועד ל-7 באפריל.
צילומי המשך העונה הראשונה עד לסופה התחילו ב-13 באוגוסט 2018 והסתיימו ב-21 בדצמבר 2018.
הסדרה עלתה לשידור לראשונה ברשת "The CW" ב-14 באוקטובר 2018. הסדרה עלתה לשידור ביום ראשון בערב בשעה 21:00, אחרי הסדרה סופרגירל ששודרה בשעה 20:00. שילוב השידור של מכושפות וסופרגירל יסמן את חזרת הרשת לשדר תכנים בערבי יום ראשון בפעם הראשונה מאז עונת השידורים של שנת 09–2008 בטלוויזיה.
נשיא הרשת, מארק פדוביץ', הסביר: "רצינו לשדר סדרה שהתבססה כבר [ברשת] בערבי ימי ראשון, יחד עם מכושפות.
הרגשנו שאלו שתי סדרות שמופיעות בהן נשים בעלות כוח.
הצהרנו בכך שלא צחקנו לגבי הנושא, שאנחנו לא מזלזלים בערבי ימי ראשון, שאנחנו מתכוונים לתת פייט רציני".
מחלוקת סביב העיבוד המחודש ותגובות המעריצים
זמן קצר לאחר ההכרזה על הפקת הפיילוט בינואר 2018, הולי מארי קומבס, חברה בצוות השחקנים של הסדרה המקורית שגילמה את דמותה של פייפר האליוול, ביקרה את החלטת הרשת "The CW" לאתחל את הסדרה ללא שום חבר מצוות השחקנים או ההפקה המקוריים.
קומבס טענה שיש בעיה עם "עיבוד מחודש" של הסדרה מכיוון שהרשת, שנודעה בעבר בשם "The WB", בחרה שלא לחדש את הסדרה בשנת 2006 לעונה תשיעית.
קומבס האשימה את הרשת בניסיון להרוויח על גב המותג ("מכושפות") והקונספט שלו תוך כדי שימוש בעבודה הקשה של צוות ההפקה וחברי צוות השחקנים המקוריים.
קומבס גם התייחסה בביקורתיות לתיאור שהרשת נתנה לעיבוד המחודש כ"פמיניסטי", שהיא מרגישה שמשתמע מכך שהסדרה המקורית לא הייתה פמיניסטית מספיק, וצייצה בטוויטר בסרקסטיות: "כנראה ששכחנו לעשות את זה בפעם הראשונה.
קומבס רמזה אז כי לעיבוד המחודש צריך להיות כותרת חדשה מכיוון שהיא מרגישה שהעיבוד המחודש הוא מותג חדש שאין לו קשר עם הסדרה המקורית.
היא צייצה כי עיבוד מחודש או רימייק לסדרת טלוויזיה "נדרשת בדרך כלל לספר קווי עלילה דומים לשל הסדרה המקורית, כי כך היא תוכל להשתמש כחוק באותה כותרת ולקנות את הזכויות על כך", והוסיפה עוד "אם זה לא דומה, זה רק עוד סדרה אחרת.
סדרה חדשה עם כותרת חדשה."
חברה אחרת מצוות השחקנים המקוריים, שאנן דוהרטי, שגילמה את פרו האליוול, הגיבה בגישה חיובית יותר על העיבוד המחודש בטוויטר, וציינה שניתן להעיד מכך על איכותה הגבוהה של הסדרה המקורית אם שוקלים לעשות לה עיבוד מחודש.
דוהרטי הוסיפה שהיא "מסוקרנת מהרעיון שדור חדש יקבל עזרה והשראה כמוכם [מעריצי הסדרה המקורית].
'מכושפות' עזרה לכולנו." עם זאת, דוהרטי הודתה בציוץ שהיא אכן מצאה את ניסוח התיאור של הרשת על העיבוד המחודש כ"פמיניסטי" כ"נוראי ומעליב", אבל השלימה עם זה בהבנה ש"כולם עושים טעויות ".
רוז מק'גוון, שגילמה את פייג', גם היא נקטה בגישה חיובית כלפי העיבוד המחודש והראתה את תמיכתה לשחקניות הראשיות על ידי ציוץ "עופו לכן בנות, עופו".
מק'גוון הוסיפה שאין לה בעיות עם העיבוד המחודש ואיחלה "לכולם את הטוב ביותר."
החדשות על העיבוד המחודש נתקלו בתגובות מעורבות מצד המעריצים האדוקים של הסדרה המקורית.
מספר מעריצים היו חיוביים לגבי העיבוד המחודש, בעוד שאחרים לא התרשמו מהשינויים שבוצעו לקראתה.
בעקבות ההכרזה על העיבוד המחודש, חלק מהמעריצים השתמשו בטוויטר על מנת לשתף את ההאשטאג "StopCharmedReboot#" בניסיון למנוע מרשת "The CW" להתקדם עם הפקת הפיילוט עבור העיבוד המחודש.
נשיא הרשת, מארק פדוביץ, אמר שהוא רוצה שהמעריצים ייתנו הזדמנות לעיבוד המחודש, ופנה אל המעריצים בפנייה ש"לפני שתקבלו החלטה, תראו את הסדרה".
בריאיון עם "HuffPost" במאי 2018, קומבס דיבר על העיבוד המחודש, הפעם בביקורת על השיווק של הסדרה ועל ליהוקם של שחקנים צעירים.
לדבריה, אף על פי שהיא מעריכה את "העבודות והזדמנויות שהעיבוד המחודש של מכושפות יצר", היא "לעולם לא תבין מה עוצמתי, מצחיק או פמיניסטי ביצירת סדרה שאומרת באופן בסיסי שהשחקניות המקוריות היו מבוגרות מכדי לעשות את מה שהן עשו לפני 12 שנה."
מכי חכם נאמן, (נולדה ב-3 באוגוסט 1960) היא אקטיביסטית פמיניסטית, יזמת, מנהיגה חברתית ומשוררת ישראלית.
ייסדה את עמותת רוח נשית, המסייעת לנשים נפגעות אלימות להגיע לעצמאות כלכלית.
זוכת פרס זוסמן-ג'וינט למצוינות בתחום השירותים החברתיים בישראל ואות הוקרה של השרה לשוויון חברתי בתחום המאבק באלימות נגד נשים.
חכם נאמן היא חברת מועצת עיריית תל אביב-יפו ה-21 (ברוטציה עם מוריה שלומות) מטעם מפלגת "אנחנו העיר" בראשות אסף הראל.
חכם נאמן נולדה בתל אביב בשם מלכה חכם לשרה פרש ולציון חכם אשר עלו לישראל מעיראק בשנת 1951 במסגרת מבצע עזרא ונחמיה.
היא הבכורה מבין שש אחיות.
בין השנים 1970–1978 נדדה המשפחה בין צפת לפתח תקווה.
בשנת 1976 הצטרפה לתנועת "המתיישב הצעיר" ובשנת 1978 התגייסה לצה"ל במסגרת גרעין הנח"ל "דולב" אליו השתייכה.
בשנת 1987 סיימה לימודי אמנות בהצטיינות בחוג לפיסול במכון אבני.
בשנת 1993 סיימה לימודי חינוך פתוח ניסויי במכללה לחינוך ע"ש דוד ילין.
בין השנים 1991–1999 עבדה כמחנכת ומורה לאמנות בבתי ספר יסודיים ותיכוניים.
בין השנים 1996–1998 עבדה כשחקנית ובובנאית בתיאטרון בית-המקרא ברמת גן.
בשנת 2000 קיבלה תואר ראשון בחינוך יצירתי והוראה ממכללת סמינר הקיבוצים.
בוגרת תוכנית "עמיתי אשלים" בג'וינט-אשלים ליזמים בתחום ילדים ובני נוער בסיכון לשנת 2006. בשנת 2009 קיבלה תואר שני בניהול מלכ"רים וארגונים קהילתיים מהאוניברסיטה העברית בירושלים.
בשנת 2014 השתתפה בסמינר "פמיניזם מזרחי זה לכולנו" מטעם "המדרסה" בשיתוף מכללת ספיר ותנועת אחותי.
בשנת 2015 השתתפה במעבדה לחקר השפעה פמיניסטית של קרן דפנה.
חכם נאמן למדה כתיבה אצל המשוררות שז, ענת זכריה וטל ניצן והיא בוגרת תוכנית עמיתי עלמא 'מתנאל' בעלמא - בית לתרבות עברית.
זוכת פרס אח"י לשירה לשנת 2021 ומענק קרן רבינוביץ לשירה לשנת 2022 על ספר ביכוריה "אנחנו סוסי הפרא של נהריה" שראה אור בהוצאת עתון 77.
בשנת 2018 התמודדה חכם נאמן על מקום במועצת העיר תל אביב-יפו ונבחרה לכהן כחברת מועצה (ברוטציה עם מוריה שלומות) מטעם "אנחנו העיר" בראשות אסף הראל.
חכם נאמן מתגוררת בתל אביב עם בן זוגה ולהם שני בנים.
חכם נאמן פועלת לפיתוח והובלה של שירותים חברתיים ולשינוי חברתי בקרב אוכלוסיות מוחלשות ומודרות, בשוליים של מדינת ישראל.
היא מבצעת הכשרות והרצאות במוסדות אקדמיים, ארגונים חברתיים ומוסדות חינוך ולוקחת חלק בוועדות וכנסים בכנסת לקידום חקיקה למען נשים.
בשנת 2015 השתתפה בכנס "אלימות כלכלית" שנערך במשכן הכנסת בירושלים ביוזמת ח"כ זהבה גלאון, מרכז "תמורה" ועמותת "רוח נשית" ובכנס "דרום ת"א מההיבט המגדרי" שנערך לרגל יום האישה הבינלאומי ביוזמת "כוח לקהילה" ובשיתוף תנועת אחותי - למען נשים בישראל.
בעצמי - לקידום ושילוב בתעסוקה של אוכלוסיות מעוטות-הזדמנויות
בעצמי הוא ארגון חברתי המסייע לנשים ולגברים השרויים באבטלה מתמשכת או בתת-תעסוקה להשתלב בתעסוקה יציבה.
חכם נאמן שימשה כסמנכ"לית הארגון בין השנים 2001–2007. במסגרת תפקידה יזמה ופיתחה תוכניות בתחום התעסוקה למובטלים, עולים וילידי הארץ, פרויקטים להעצמת נשים ופרויקטים לנוער במצבי סיכון.
התוכניות פעלו בכל רחבי הארץ בשיתוף עם רשויות מקומיות, ג'וינט ישראל, משרד הקליטה ותוכניות בתעסוקה לישראלים יוצאי אתיופיה בשיתוף הסוכנות היהודית.
רוח נשית - עצמאות כלכלית לנשים נפגעות אלימות
רוח נשית היא עמותה ללא מטרות רווח, הפועלת לחולל שינוי חברתי לקידום כוחן הכלכלי של נשים נפגעות אלימות בישראל, מתוך ראייה פמיניסטית ומחויבות לצדק מגדרי.
חכם נאמן יזמה את הקמת העמותה בשנת 2007 בעקבות סיפורה האישי:
לאחר שאמה שהתה במשך כחצי שנה במעון לנשים מוכות, היא החליטה לחזור הביתה, לבעלה: בעקבות חזרת האם לביתה, הבינה חכם נאמן ש
הרעיון של העמותה הוא ליצור מעגלי תמיכה סביב נשים נפגעות אלימות לאורך זמן, עד שהן עולות על המסלול של חיים עצמאיים.
העמותה הוקמה על ידי חכם נאמן, אשר כיהנה כמנכ"לית העמותה בין השנים 2007–2015.
פורום נשות העסקים - בשנת 2008 ייסדה חכם נאמן ביחד עם יעל אבקסיס את "פורום נשות העסקים" כדי לתמוך בפעילות למען נשים נפגעות אלימות.
אבקסיס כיהנה כיו"ר פורום נשות העסקים של רוח נשית בין השנים 2008–2010 וכנשיאת העמותה בין השנים 2010–2015.
"אות קטן" למעורבות חברתית וקדום צדק מגדרי - פרס ע"ש פרופ' יוסי קטן המוענק לנשות ואנשי אקדמיה החל משנת 2013. קטן היה חבר הוועד המנהל הראשון של רוח נשית וכיהן בו עד מותו בשנת 2012. את האות ייסדה חכם נאמן לזכרו בשיתוף עם משפחתו.
את פסלון האות יצר האמן גיורא ברגל.
מטרת "אות קטן" היא לקדם מעורבות חברתית-התנדבותית של חוקרים וחוקרות אקדמיים התורמת להגברת העשייה החברתית-מגדרית ולצדק חברתי-מגדרי.
קואליציית שותפות - היא קואליציית ארגונים פמיניסטיים החותרים למען שוויון כלכלי ותעסוקתי עבור כלל הנשים בישראל.
חכם נאמן כיהנה כחברת פורום מנכ"ליות ארגוני נשים בין השנים 2012–2015.
החלטה 1325 של מועצת הביטחון של האו"ם - מצהירה על המחויבות של מועצת הביטחון של האו"ם להגן על נשים ולהבטיח את ייצוגן בתהליכי שלום ובפוליטיקה הבינלאומית.
"רוח נשית", בהובלת חכם נאמן, הייתה שותפה לניסוח האמנה של ארגוני הנשים בישראל ברוח החלטת 1325 של האו"ם.
במסגרת האמנה הודגש הצורך בשיקום כלכלי של נפגעות אלימות בקהילה על ידי מתן כלים הוליסטיים כגון מיומנויות תעסוקתיות.
חכם נאמן הייתה שותפה בפרויקט בין השנים 2012–2015.
חוק למניעת אלימות כלכלית בין בני זוג ובני משפחה - הצעת חוק למניעת אלימות כלכלית במשפחה ובין בני זוג, התשע"ה–2015. חכם נאמן הייתה שותפה לניסוח ההצעה יחד עם צוות המשפטניות של "רוח נשית", מרכז תמורה וחברות הכנסת זהבה גלאון ועאידה תומא סלימאן.
חכם נאמן הייתה דוברת מרכזית בכנס "אלימות כלכלית", לצד פרופסור יפעת ביטון והשופטת בדימוס סביונה רוטלוי, שהתקיים בכנסת ונועד להסביר ולקדם את הצעת החוק.
קואליציה להבטחת תשלום דמי מזונות ילדים - קואליציה להבטחת תשלום דמי מזונות ילדים נועדה לעשות תיקון ושינוי בחוק המזונות (הבטחת תשלום) משנת 1972. "רוח נשית" ביחד עם "מרכז רקמן", "עמותת אם הבנים" וארגוני נשים נוספים הרכיבו את הקואליציה שפעלה לשינוי החוק.
קינוקלאן - נשים עם מצלמות
העמותה פועלת להפקתן ולהפצתן של יצירות קולנועיות וספרותיות הנותנות ביטוי לעולמן של נשים, מנקודת מבטן.
העמותה הוקמה על ידי דנה גולדברג ואפרת מישורי.
חכם נאמן מכהנת כחברת דירקטוריון החל משנת 2016.
בובינה - תיאטרון בובות לשוויון מגדרי
בשנת 2016 הקימה חכם נאמן ביחד עם שרון גרוס את "בובינה - תיאטרון בובות לשוויון מגדרי".
התיאטרון משלב שחקניות ובובנאיות מקצועיות לצד צעירות בסיכון בשיתוף עמותת "קול הנוער" מיפו ד'.
ההצגות עוסקות בחינוך לשוויון מגדרי במטרה לשנות תפיסות וסטראוטיפים מגדריים.
סנדרה שדה מעניקה ייעוץ וליווי אמנותי לתיאטרון החל מהקמתו.
הקבוצה - בית למחול, קונטקט ואימפרוביזציה
החל משנת 2016 חכם נאמן מכהנת כמנכ"לית משותפת בעמותת "הקבוצה" הממוקמת בשכונת הארגזים בתל אביב.
"הקבוצה" מפעילה בית ספר למחול מודרני, קונטקט ואימפרוביזציה שמטרתו לאפשר לאנשים בוגרים ללמוד מחול, ללא הגבלת גיל, מבנה גוף או רקע קודם בתחום.
העמותה מפעילה בנוסף מספר פרויקטים חברתיים שמטרתם לקדם ולהעצים אוכלוסיות במצוקה וסיכון באמצעות מחול ותנועה.
2011 - פרס זוסמן-ג'וינט למצוינות בתחום השירותים החברתיים בישראל
2011 - פיינליסטית בתחרות "מוביל החדשנות החברתית" של קרן שוואב, מטעם הפורום הכלכלי העולמי וגלובס
2013 - אחת מ-50 הנשים המובילות הפועלות למען העצמה כלכלית של נשים מטעם סלונה
2016 - אות הוקרה של השרה לשוויון חברתי בתחום המאבק באלימות נגד נשים
2018 - אחת מ-30 נשות המופת של ישראל מטעם ליידי גלובס
2021 - פרס אח"י לשירה על ספר ביכוריה "אנחנו סוסי הפרא של נהריה"
2022 - מענק קרן רבינוביץ לשירה לשנת 2022 על ספר ביכוריה "אנחנו סוסי הפרא של נהריה"
2016 - ערה ביער (אסופת שירי משוררות), הוצאה עצמית
2018 - פרחה פואטיקה - שירת משוררות מזרחיות, הכיוון מזרח, גיליון מס' 34 בעריכת שולה קשת
2019 - "וילכו ויבואו בית אישה", אנתולוגיה ספרותית-חברתית בעריכת לורן מילק, הוצאת טנג'יר
2020 - "אם יאפיר הלב הקטן", הַמּוּסָךְ: מוסף מקוון לשירה, לסיפורת, לביקורת ולמסה, גיליון מס' 89
2021 - "אנחנו סוסי הפרא של נהריה", בעריכת טל ניצן, הוצאת עיתון 77.
המכינה הקדם-צבאית "ערבה" היא מכינה קדם-צבאית מעורבת לדתיים וחילונים הממוקמת במועצה אזורית הערבה התיכונה בארבעה מוקדי פעילות (שלוחות):
הוקמה בספטמבר 2009 על ידי בני הערבה, בהובלתו של אבישי ברמן, אשר עמד בראש המכינה בחמש השנים הראשונות.
כיום לומדים במכינה כ-40 חניכים.
פארן - שלוחת פארן הוקמה בספטמבר 2012. ראש המכינה הראשון היה שמרי צור.
לאחריו עמד בראש המכינה אודי ברנשטיין, וכיום עומדת בראש המכינה מאי קורנפלד בן ישי.
עין יהב - שלוחת עין יהב הוקמה בספטמבר 2017. בראש המכינה עומדת נריה שגיא, ולומדים בה כיום 30 חניכים.
צופר - שלוחת צופר הוקמה ב-2021. משתתפים בה כ-35 חניכים.
בראש המכינה עומד יחיעם פורת.
המכינות בערבה התיכונה פועלות תחת עמותת רוח ערבה.
התנדבות במשך יום וחצי בשבוע בבתי הספר האזוריים, במוקדי רווחה בערים באר שבע, ירוחם, דימונה ואילת.
הכנה פיזית ומנטלית לקראת השירות הצבאי, הכוללת שלושה אימונים בשבוע ולימוד עיוני אודות צה"ל.
לימודים בנושאי ציונות, יהדות, פילוסופיה, היסטוריה ועוד.
מכינה קדם-צבאית הנגב למנהיגות חברתית על שם אלחנן ישי היא מכינה קדם-צבאית חילונית שהוקמה בשנת 2001 על-ידי "מרכז גל למנהיגות" (מג"ל).
בראש המכינה עומדת רוני ריינגולד, בוגרת מחזור ו' של המכינה.
המכינה ממוקמת במדרשת בן-גוריון והיא פועלת במסגרת "מדרשת שדה בוקר", בשיתוף המועצה האזורית רמת נגב והמכון למורשת בן-גוריון.
שלוחה שלה ממוקמת בקיבוץ חולית שבחבל שלום ובספטמבר 2021, החלה לפעול שלוחה נוספת, בקיבוץ צאלים.
אחריה, בשנת 2024 נפתחה שלוחה בקיבוץ משמר הנגב.
נכון לשנת 2019, למכינה יש למעלה מ-600 בוגרים.
גיבוש השקפת עולם מורכבת המושתתת על ערכים הומניסטיים שבמרכזם ערבות הדדית ושוויון ערך האדם.
הכשרה ופיתוח מיומנויות של הובלה, יוזמה ומנהיגות בקרב חניכי המכינה ועידודם להשתלב בתפקידי מפתח בחברה הישראלית.
יצירת זיקה לנגב, חיבור משמעותי ושותפות בעיצוב עתידו.
חיזוק התפישה הדמוקרטית וערכיה ככלי מרכזי המאפשר חיים משותפים בקהילה ובמדינה.
הכנת החניכים להתמודדות עם אתגרי השירות הצבאי והכוונתם לשירות משמעותי ופיקוד.
הלימודים במכינה כוללים קורסים במחשבת ישראל, פילוסופיה, מחשבה ציונית, תנ"ך, קיימות, כלכלה, פמיניזם וכו'.
העשייה ההתנדבותית בשלוש השלוחות מרוכזת ביום אחד במהלך השבוע.
ההתנדבות בשלוחת שדה בוקר כוללת כ-20 מסגרות שונות הקשורות לאוכלוסיות בעלות צרכים מיוחדים, עיירות הפיתוח (באר שבע, מצפה רמון וירוחם), עבודה עם מבקשי מקלט (כלא סהרונים ובעבר גם מתקן חולות) ועבודה סביבתית עם רשות הטבע והגנים.
החניכים בשלוחת חולית מתנדבים בעיקר בקיבוץ עצמו וביישובי עוטף עזה.
ההכנה לקראת השירות הצבאי כוללת הרצאות ואימונים פיזיים.
המכינה קרויה על שם אלחנן ישי, אשר התגורר ופעל בשדה בוקר, ונפטר זמן קצר לפני הקמת המכינה.
מכיירודוס (שם מדעי: Machairodus) הוא סוג נכחד של חתול מקבוצת השנחרבים אשר חי באירואסיה, אפריקה ואמריקה הצפונית במהלך סוף המיוקן עד לאמצע הפליסטוקן.
המכיירודוס סווג לראשונה ב-1832 בידי החוקר הגרמני יוהאן יקוב קאופ.
המאובנים אותם סיווג היו ידועים כבר לז'ורז' קיווייה אך סווגו תחילה כמין של דוב ללא ייחוד.
במשך הזמן החלו להתקבץ מאובנים רבים שלו אך עד לסוף המאה ה-19 החליטו לשייך כמה מהמאובנים לסוגי שנחרבים נפרדים כמו המגנתריאון וכן האמפימכיירודוס וההומותריום, אשר קיבל את שמו מהדמיון בינו לסוג זה.
המכיירודוס היה אחד הגדולים שבחתוליים.
הוא הגיע לגובה מטר ולמשקל 100–240 ק"ג, דומה לאריה.
המין Machairodus horribilis מסין היה דומה במשקלו לטיגריס, באזור 405 ק"ג ודמה מעט לסמילודון העצום מאמריקה.
בדומה לסמילודון היו לו ניבים קדמיים ארוכים שבלטו החוצה מהגולגולת.
אורך הגולגולת הגיע ל-40 ס"מ, מה שהופך אותה לארוכה שבכל החתוליים.
עם זאת שאר השיניים היו דקות וחרוטיות יחסית ונועדו לדקירה ולא לשיסוף וחיתוך בשר.
ככל הנראה הוא היה טורף-על גדול שצד בחורשים ויערות וארב לטרף גדול כמו פילים, סוסיים, פריים וקרנפיים שונים שרעו בתחומי תפוצתו.
המכינה הישיבתית-חברתית שובו אחים היא מכינה קדם-צבאית, שהוקמה באלול תשע"ה (ספטמבר 2015) ונמצאת בעיר רחובות.
בקיץ 2014 נחטפו ונרצחו באזור גוש עציון שלושת הנערים אייל יפרח, גיל-עד שאער ונפתלי פרנקל.
בעקבות החטיפה יצא צה"ל למבצע רחב היקף לאיתור שלושת הנערים שנקרא "שובו אחים".
לזכרם של הנערים, ומתוך רצון להמשיך את הרוח הגדולה שהייתה באותה תקופה, הוקמה מכינת "שובו אחים" שנה לאחר מכן בסיועם של משפחות הנערים, השר לשעבר אורי אריאל, ראש עיריית רחובות רחמים מלול וחבר מועצת העיר אמיתי כהן.
מטרתה של מכינת שובו אחים היא להכין את בוגריה לשירות משמעותי בצבא הגנה לישראל ולהתמודדות עם אתגרי החיים.
מטרה זו מושגת באמצעות לימוד מעמיק בבית המדרש וליווי אישי של כל אחד מהתלמידים הבונים את אישיותו ואת תפיסת עולמו.
כמו כן, ישנו דגש מיוחד להתנדבות בקהילה ומעורבות חברתית.
המכינה רואה חשיבות רבה בסיוע ועזרה לאלו הזקוקים לכך בין אם זה במענה הניתן על בסיס יומי, ובין אם זה בהובלה של פרויקטים של חסד ונתינה.
המכינה מאמינה שהשילוב בין הפנים והחוץ - הישיבתי והחברתי - תורם תרומה מכרעת לעיצוב דמותו של הבוגר האידיאלי.
הרב תומאל רחמים - ראש המכינה
הרב שי וקנין - ר"מ
הרב רואי ממן - ר"מ
הרב הראל אליה - מאמן אישי וכושר
נבו אליאס - מדריך חינוכי
נחמיה (נוקי) רון טל - מדריך כושר קרבי
מכיירואידס (שם מדעי: Machaeroides; מילולית: "דמוי-פגיון") הוא סוג של טורף קדום ממשפחת האוקסינודונים שבסדרת הקראודונטים.
הוא חי באמריקה הצפונית של תקופת האאוקן.
המאובנים של יונק זה התגלו בוויומינג, ארצות הברית ותוארו ב-1909. הסוג כלל 2 מינים: Machaeroides eothen ו-Machaeroides simpsoni.
יונק זה היה קטן יחסית בגודל של אמסטף ובמשקל 10 עד 14 קילוגרם במין Machaeroides eothen, הגדול יותר.
הוא התאים לטיפוס בזכות כפות רגליו הגדולות וזנבו הארוך ובמראהו דמה לגרסה מוקטנת של שנחרבים טורפים כמו הסמילודון.
הגולגולת הייתה צרה וגבוהה אך בעלת זוג ניבים קדמיים ארוכים מאוד שדמו לפגיון ומהם קיבל את שמו.
הטורף הקטן יחסית היה יכול להכניע טרף גדול ממנו כמו את אבות הסוסיים והקרנפיים שחיו לאורך אמריקה הצפונית הקדומה של האאוקן.
הוא התנפל עליהם בעזרת גפיו החסונות והרג אותם בעזרת דקירה חדה מניביו הגדולים.
ייתכן שהוא צד בזוגות כדי להכניע את הטרף ביעילות.
יונק זה נחשב לקרוב של השרקסטודון העצום והשתייך לצד הסוג התאום שלו Apataelurus לאותה משפחה - אוקסינודונים, אם כי ישנה מחלוקת גדולה בין כמה חוקרים הסוברים ששני הסוגים קשורים למשפחת ההאינודונים.
מכושפת 2 הוא סרט קומדיה רומנטית אמריקאית מסוגת פנטזיה מוזיקלית, שהופק על ידי אולפני וולט דיסני ונכתב ומבוים על ידי הבמאי אדם שאנקמן.
הסרט מהווה המשך לסרט "מכושפת" משנת 2007, ומככבים בו איימי אדמס, פטריק דמפסי, אידינה מנזל וג'יימס מרסדן, ששבים לגלם את דמויותיהם מהסרט הראשון, ומאיה רודולף, איווט ניקול בראון, ג'יימה מייס וגבריאלה בלדצ'ינו.
הסרט עלה לשירות הזרמת המדיה "דיסני+" ב-18 בנובמבר 2022.
בחלוף עשור מאירועי הסרט הקודם, ג'יזל נישאה לרוברט ולשניים תינוקת משותפת בשם סופיה.
עם זאת, החיים במנהטן, בשילוב קשיי ההורות מול התבגרותה של מורגן, בתו של רוברט מנישואיו הקודמים, מתחילים להתיש את השניים; בשל כך, מחליטה ג'יזל להעביר את המשפחה לעיירה פרוורית בשם "מונרוויל".
חרף זאת, המשפחה מגלה כי המעבר מזמן להם קשיים נוספים: ביתם החדש עודנו נמצא בשיפוצים; רוברט נאלץ לצאת בשעת בוקר מוקדמת לעבודתו; ומורגן מרגישה מנודה בבית ספרה החדש.
בביקורם מאנדלסיה בביתם החדש של משפחת פיליפ, מעניקים המלך אדוארד והמלכה ננסי לסופיה עבור יום הולדתה שרביט קסום שביכולתו להגשים את משאלותיו של כל הזורם בעורקיו דם אנדלסי.
בבית ספרה של מורגן, פוגשת ג'יזל את מלווינה מונרו, ראש מועצת העיירה, ומגלה שהיא מארחת את ה"מונרו-פסט" – נשף בנושא אגדות – וכי בנה של מלווינה, טייסון, הוא הנסיך הנבחר של הנשף.
במטרה לעזור לה להשתלב, ג'יזל מובילה קמפיין להצבעה במורגן כנסיכת הנשף, אך מביכה אותה מבלי משים, וכתוצאה מכך, פולטת מורגן בכעס כי היא רק "אמה החורגת".
פגועה ממילותיה של מורגן ובעידודה של ידידה הסנאי, פיפ, מחליטה ג'יזל להשתמש בשרביט על מנת לייחל לכך שחייה של משפחתה יהיו לאגדה המושלמת.
למחרת, מגלה ג'יזל שהעיירה כולה הפכה לממלכה פנטסטית בשם "מונרולסיה", עליה שולטת ביד רמה מלווינה, שהפכה כעת למלכה מרושעת שלה כוחות קסם; אף שמחתה לגלות כי כעת מורגן מאושרת מחייהם החדשים וכי רוברט מאמין שהוא הרפתקן אמיץ, ג'יזל גם מגלה כי היא נוהגת בהתנשאות לא אופיינית ואף נהנית לרדות במורגן.
כשהיא מבינה שהיא הופכת אט אט לאם חורגת מרושעת, ג'יזל נועצת במגילת ההוראות של שרביט הקסמים, שחושפת בפניה כי השימוש במשאלתה שואב את הקסם של אנדלסיה על מנת להפוך את העולם האמיתי לעולם-אגדות, וכי המשאלה תתקבע לאחר שהשעון יצלצל בחצות.
מלווינה מגלה על שרביט הקסמים ושולחת את שתי משרתותיה, רוזלין ורובי, לגנוב אותו; עם זאת, המגילה מזהירה אותה כי בשרביט יוכל להשתמש רק מי שבעורקיו זורם דם אנדלסי.
ג'יזל מבינה שללא השרביט, היא תאבד את עצמה לאישיותה המרושעת, ומבקשת ממורגן להציל אותם לפני ששולחת אותה לאנדלסיה באמצעות הבאר שבחצר הבית.
באנדלסיה, מגלה מורגן כי הקסם של הממלכה מועבר למונרולסיה וברגע שהמשאלה תתקבע, אנדלסיה תיעלם לנצח.
ננסי ואדוארד מציעים למורגן להשתמש בקסם הזיכרונות במטרה להזכיר לג'יזל את אישיותה האמיתית, על מנת שתוכל להפוך את המשאלה.
מורגן משיגה את ציור עץ הזיכרונות המשותפים של המשפחה, ואז שבה לעולם האמיתי עם ננסי.
ג'יזל, כעת תחת השפעת אישיותה המרושעת, מאתגרת את מלווינה על השליטה בכס המלוכה של מונרולסיה; ושולחת את פיפ, שהפך לחתול טאבי, לגנוב בחזרה את השרביט, ובמקביל, את רוברט לחיפוש חסר תועלת אחר מורגן.
בנשף, מנהלות ג'יזל ומלווינה דו-קרב, שמסתיים בניצחונה של ג'יזל.
מורגן וננסי נפגשות עם רוברט וטייסון וממהרים להיכנס לבית העירייה על מנת לעצור את הדו-קרב.
מורגן זורקת את ציורה אל ג'יזל שקורעת אותו, אך הקסם שבעץ מעורר את הזיכרונות לחיים, ומשיב לג'יזל את אישיותה האמיתית.
מכיוון שהיא לא מעוניינת שהכישוף יופר, מלווינה לוקחת את מורגן כבת ערובה ודורשת את השרביט בתמורה.
ג'יזל נכנעת, ומלווינה שוברת את השרביט לשניים.
בעוד רוברט וטייסון חשים אל ראש מגדל השעון במטרה לעכב את הצלצול האחרון, ג'יזל אומרת למורגן שבהיותה בתה, היא בת אנדלסיה אמיתית, ולכן ביכולתה להשתמש בשרביט.
מורגן מייחלת לכך שתשוב לביתה האמיתי עם אמה, בדיוק כשמלווינה מנסה להרוס את מגדל השעון.
כשהיא מתעוררת שוב בביתה ומגלה שהכל שב לקדמותו, מבינה מורגן שרק היא וג'יזל מודעות לאירועים, בעוד שכולם מאמינים שמדובר בחלום.
ג'יזל מתנצלת בפני מלווינה על כך ששיבשה את תוכניותיה, ומלווינה מאפשרת לג'יזל להצטרף למועצה העיירה.
זמן מה לאחר מכן, ננסי ואדוארד שבים לבקר אצל משפחת פיליפ, שמגלה כי חייהם מתנהלים על חיי מנוחות – ג'יזל מצאה סיפוק ואושר מחייה החדשים, רוברט העביר את משרדו ממנהטן למונרוויל, ומורגן התחילה לצאת עם טייסון.
איימי אדמס / אלונה אלכסנדר – ג'יזל פיליפ
פטריק דמפסי / מולי שולמן – רוברט פיליפ
אידינה מנזל / מונה מור – ננסי טרמיין
ג'יימס מרסדן / גלעד שמואלי – הנסיך אדוארד
גבריאלה בלדצ'ינו / תמר עזרן – מורגן פיליפ, בתו המתבגרת של רוברט ובתה החורגת של ג'יזל.
מאיה רודולף / נעה קשפיצקי – מלווינה מונרו, האנטגוניסטית הראשית של הסרט.
איווט ניקול בראון / שירלי לילו – רוזלין
ג'יימה מייס / עינת אזולאי – רובי
קולטון סטיוארט / רום קלטר – טייסון מונרו, בנה של מלווינה.
אוסקר נונז / גלעד קלטר – אדגר
גריפין ניומן / יובל בינדר – פיפ , ידידה הסנאי של ג'יזל.
בניגוד לסרט הראשון, פיפ מסוגל לדבר הן בעולם האמיתי והן באנדלסיה באמצעות קסם.
ניומן מחליף את ג'ף בנט וקווין לימה מהסרט הראשון.
הופעת קמיעו של השחקנית המקורית רייצ'ל קובי של מורגן פיליפ מהסרט הראשון הופיעה בין תושבים בכפר
בנוסף, אן הארדה וג'יימס מונרו איגלהארט מגלמים את עמיתיו לעבודה של רוברט; מייקל מקורי רוז לוהק לתפקיד שטרם פורסם; והתאומות מילה ולארה ג'קסון מגלמות את בתם הפעוטה של רוברט וג'יזל, סופיה.
בפברואר 2010, נמסר על ידי "וראייטי" כי אולפני וולט דיסני מתכננת להפיק סרט המשך עבור הסרט "מכושפת" בהפקת בארי ג'וזפסון ובארי זוננפלד, שהפיקו גם את "מכושפת".
על פי הדיווח, התסריטאית ג'סי נלסון נשכרה לכתוב את התסריט עבור הסרט, שהיה עתיד להיות מבוים על ידי אן פלטשר, ושבאולפני וולט דיסני קיוו שחברי צוות השחקנים ישובו לגלם את דמויותיהם מהסרט הקודם, ושהסרט ייצא לאקרנים כבר בשנת 2011.
ב-12 בינואר 2011, נשאל המלחין אלן מנקן על הפקת סרט ההמשך במהלך ריאיון, בו הוא אישר שהוא שמע על תכנונים להפקת סרט המשך, אך אינו יודע אם ההפקה אכן תצא לפועל.
ב-28 במרץ 2011, ג'יימס מרסדן, שגילם את דמותו של הנסיך אדוארד בסרט הקודם, נשאל לגבי סרט ההמשך, והוא ענה שהוא אכן מקווה שיופק סרט המשך, אך שיהיה עליו קודם לראות את התסריט בשביל להאמין בכך.
ביולי 2014, נודע שאולפני וולט דיסני שכרו את התסריטאים ג'יי דייוויד סטם ודייוויד נ.
וייס לכתוב את התסריט וכן את הבמאית אן פלטשר עבור מלאכת הבימוי.
בנוסף, הצהיר שאנקמן כי הסרט יכלול יותר שירים מאשר הסרט המקורי, וכי סצנות הלייב אקשן יחלקו זמן מסך שווה עם הסצנות המונפשות.
ב-21 במאי 2017, הצהיר מנקן כי אולפני וולט דיסני טרם אישרו את הפקת הסרט, מכיוון שהתסריטאים עדיין שוקדים על כתיבת התסריט המתאים.
ב-28 בפברואר 2020, שוורץ חשף כי התקיימו בלונדון פגישות אודות הפקת הסרט, ושחלק מהתסריט ייכתב על ידי שאנקמן.
ב-9 בדצמבר 2020, במהלך כנס יום המשקיעים של דיסני, אושר שאיימי אדמס תשוב לגלם את דמותה של ג'יזל.
מאוחר יותר באותו החודש, נודע שפטריק דמפסי ישוב לגלם את דמותו של רוברט פיליפ.ב-23 במרץ 2021, מנקן אישר שג'יימס מרסדן ואידינה מנזל שבו לגלם את דמויותיהם מהסרט הקודם.
באפריל 2021, דווח על ליהוקן של מאיה רודולף, איווט ניקול בראון וג'יימה מייס.
על פי הדיווחים, נמסר כי רודולף תגלם את האנטגוניסטית הראשית, בעוד שבראון ומייס יגלמו את האנטגוניסטיות המשניות.
ב-17 במאי 2021, איימי אדמס ואדם שאנקמן הודיעו באמצעות חשבון הטוויטר הרשמי של דיסני על ליהוקם של קולטון סטיוארט ואוסקר נונז לצוות השחקנים, יחד עם גבריאלה בלדצ'ינו בדמותה של מורגן פיליפ.
בלדצ'ינו מחליף את רייצ'ל קובי, שגילמה את מורגן בסרט הקודם.
במרץ 2020, נודע שהפקת הסרט החלה את תהליך קדם ההפקה שלה; ושאדם שאנקמן עדיין אמון על מלאכת הבימוי.
בשל התפרצות מגפת הקורונה בארצות הברית, כל התהליך התבצע באמצעות עבודה מרחוק.
בדצמבר 2020, נחשף שאולפני וולט דיסני שכרו את בריג'ט האלס, ריצ'רד לגראוונזה, סקוט נוישטאטר ומייקל ה.
ובר לכתוב את התסריט עבור הסרט.
בינואר 2021, הודיע דמפסי שהוא קיבל את התסריט ושההפקה מתכננת להתחיל את הצילומים במהלך אביב 2021.
צילומי הסרט החלו ב-17 במאי 2021, והסתיימו ב-5 באוגוסט 2021. בתחילה, צילומי הסרט התעתדו להתחיל ב-3 במאי 2021 בלוס אנג'לס, קליפורניה.
ב-23 באפריל 2021, דווח כי הצילומים יתקיימו באירלנד במהלך הקיץ ויסתיימו באוגוסט.
חלק מצילומי הסרט התקיימו באניסקרי, אירלנד, וצילומים נוספים התקיימו גם בוויקלו ודבלין.
ב-6 במאי 2021, אישרה אדמס דרך פוסט באינסטגרם על הגעתה לאירלנד כדי להתחיל את צילומי הסרט.
צילומי הסרט באירלנד הסתיימו ב-22 ביולי 2021.
ב-7 במרץ 2018, אדם שאנקמן חשף שאלן מנקן וסטיבן שוורץ ישובו לכתוב את השירים עבור סרט ההמשך, לאחר שכתבו את השירים לסרט הקודם.
ב-22 במרץ 2020, מנקן חשף שהוא החל לעבוד על הלחנת המוזיקה עבור הסרט.
ב-3 באפריל 2020, מנקן אישר שהוא ושוורץ יהיו אמונים על כתיבת השירים לסרט.
בראיון למגזין "ורייאטי" בסוף אפריל 2021, פטריק דמפסי חשף שהוא ישיר לראשונה במהלך עלילת הסרט.
במאי 2021, אמר שוורץ כי הסרט יכלול שבעה שירים וחזרות, כולל שני שירים עבור דמותה של ננסי, אותה מגלמת אידינה מנזל, לאחר שבמקור היה לה שיר שהוצא מהעריכה הסופית של הסרט הראשון.
במקור הסרט התעתד לעלות לשירות הזרמת המדיה של אולפני וולט דיסני, "דיסני+", ב-24 בנובמבר 2022, אולם, ב-18 באוקטובר 2022, נמסר כי הסרט יופץ ב-18 בנובמבר 2022, שישה ימים לפני הפצתו המקורית; עם זאת, בחלק מהמדינות בהן השירות זמין, הסרט יופץ בתאריכו המקורי.
בנוסף, הסרט עתיד להיות הראשון שיכלול טרם תחילתו סמליל מיוחד שעוצב עבור חגיגות המאה לאולפני וולט דיסני.
הסרט קיבל ביקורות שליליות וזכה לציון 39% מאתר "Rotten Tomatoes" אשר ציין "למרות שאיימי אדמס הייתה מקסימה כמו תמיד, מכוכשפת 2 איבד את הקסם שהפך את קודמו לאגדה מודרנית קלאסית."
מכילתא הוא 'כתב עת לתורה ולחכמה', שנוסד בשנת ה'תש"פ.
כתב העת יוצא לאור כפעם בשנה, ונכון לאדר שני ה'תשפ"ד (מרץ 2024) יצאו לאור חמשה גליונות.
עורכי כתב העת הם מנחם טייטלבאום ומשה דוד צ'צ'יק.
בעבר עדיאל ברויאר והרב יעקב ישראל סטל היו מהעורכים.
כך תוארה מטרת כתב העת בפתח הגיליון הראשון:
כך תיאר הרב יואל קטן את עניינו של כתב העת, בסקירתו לגיליון השני:
במועצת המערכת חברים רבנים, אנשי אקדמיה וחוקרים עצמאיים, בהם: עדיאל ברויאר, הרב משה הלל, הרב מנחם זילבר, הרב יעקב ישראל סטל, פרופ' שמחה עמנואל, הרב ישראל מרדכי פלס, פרופ' אפרים קנרפוגל (אנ'), פרופ' פנחס רוט.
בין הכותבים: פרופ' שמחה עמנואל, פרופ' יעקב שמואל שפיגל, ד"ר אברהם דוד, ד"ר עזרא שבט, הרב יעקב ישראל סטל, יוסף אביב"י, הרב יהודה זייבלד, משה שוחט, הרב משה הלל, עדיאל ברויאר, הרב אריאל אפרים אהרונוב.
במאמר ארוך שפורסם בכתב העת, פרסם יוסף אביב"י את טענתו כי יש לפקפק במהימנות הספר קול התור כמייצג במדויק מסורת שנמסרה מהגאון מווילנה ועד למחבר הספר, ר' הלל ריבלין משקלוב.
גליונות כתב העת המלאים אינם זמינים לקריאה במאגרים התורניים, אך חלקים ממנו פורסמו באתרי אינטרנט שונים.
מכושפים הוא סרט פנטזיה מונפש אמריקאי, אשר מתוכנן לצאת לאקרנים על ידי אולפני וולט דיסני ב-25 בנובמבר 2026. הסרט מבוים על ידי ג'וזי טרינידד וג'ייסון הנד, בהפקת אולפני ההנפשה של וולט דיסני.
עלילת הסרט מתרכזת באם ובנה המוזר המגלים כוחות קסומים שיהפכו על פיהם את חייהם ועולם סודי של קסם.
הסרט הוכרז על ידי ג'ארד בוש, מנהל הקריאייטיב הראשי של אולפני ההנפשה של וולט דיסני, ב-Destination D23 באוגוסט 2025. הסרט בוים על ידי ג'וזי טרינידד וג'ייסון האנד, והופק על ידי רוי קונלי וחואן פאבלו רייס לנקסטר-ג'ונס.
הסרט מתוכנן לצאת לאקרנים בארצות הברית ב-25 בנובמבר 2026 על ידי אולפני וולט דיסני.
מכירה בחסר (המכונה גם "שורט", מאנגלית: Selling Short) היא שיטה לעשיית רווחים כשערכו של נכס בסיס סחיר בשוק ההון נמצא בירידה.
בשיטה זו נמכרים ניירות ערך, סחורות או מטבע זר שאינם בבעלות המוכר במטרה לגריפת רווחים במועד מאוחר יותר, אם ערכם אכן ירד.
המשמעות היא שהסוחר מקבל בהשאלה נייר ערך מבעליו ומוכר אותו בשוק.
לאחר זמן מסוים עליו לרכוש אותו מחדש על מנת להחזירו לבעליו.
אם בינתיים חלה ירידה בשערו של נייר הערך, הרי שמחיר המכירה גבוה ממחיר הקנייה, והעסקה הייתה רווחית.
כיום ישנה דרך להיכנס למכירה בחסר מבלי להשאיל מניות.
העיקרון העומד בבסיס היכולת להרוויח מנייר ערך שערכו ירד הוא היפוך בזמן בין פעולת הקניה לפעולת המכירה.
כדי להרוויח במסחר רגיל, הסוחר קונה את הנייר, ערכו עולה, ואז הוא מוכר את הנייר ברווח.
בפעולת שורט, המכירה של הנייר על-ידי הלווה מתבצעת לפני הקניה של הנייר מהמלווה, ובכך הופך את ירידת הערך של הנייר לרווח עבור הסוחר.
הדרכים האלטרנטיביות לכך כיום הן קניית אופציות פוט (PUT) על הנכס וקניית קרן סל העוסקת בשורט על נכס הבסיס אשר נשחקות לאורך הזמן, אך מציעות פתרון של הפסד מוגבל של עד 100%.
תהליך המכירה בחסר מורכב מכמה שלבים:
ראשית, הסוחר שואל כמות רצויה של הנכס הפיננסי מבעליו המקוריים, ומשלם תמורתו עמלת השאלה.
הסוחר מזהה ירידה צפויה בערך הנכס ומוכר את הנכס ששאל (כניסה לעסקה).
לאחר תקופת ירידות מספקת ירצה הסוחר לסיים את העסקה ולקנות חזרה את המניה.
הסוחר קונה את הנכס מחדש ומחזיר לבעליו המקוריים (יציאה מן העסקה).
אם מחירו של הנכס ירד במהלך תקופת ההשאלה, הרוויח הסוחר את הפרש המחירים (בניכוי עמלת ההשאלה).
אם מחיר הנכס במהלך תקופת ההשאלה עלה, נשאר ללא שינוי או ירד אך בסכום הנמוך מגובה עמלת ההשאלה, הרי שהסוחר הפסיד.
מסחר בנכס מסוים, מחייב את הסוחר לבנות תוכנית פעולה טכנית ומנטלית מותאמת שתאפשר לו להגיב בהתאם למקרים של שינויים בלתי צפויים בערך הנכס.
מטרת התוכנית היא התאמת כמות המסחר לסוחר, בניית תגובות הולמות לתרחישי קצה וקביעת יעדי הפסד נסבלים ובלתי נסבלים.
בדרך זו מובאים בחשבון הפסדים פוטנציאליים שעשויים להיגרם ומתאפשר טיפול מותאם ומבוקר בעת הצורך.
הסיכון להפסד בעסקת מכירה בחסר (להלן: "שורט") גבוה מבחינה מסוימת מאשר בעסקאות רגילות (להלן: "לונג") של קניית נכס.
בקניית נכס סטנדרטית, ההפסד הפוטנציאלי במקרה של ירידת ערך עד לאפס מוגבל ל-100% מסכום ההשקעה.
מנגד, במקרה של עליות, הרווח הפוטנציאלי בעסקה אינו מוגבל, היות שמחיר מניה יכול תאורטית לעלות בלי סוף.
מנגד, במכירה בחסר, המצב הפוך: במקרה של ירידות עד לאפס, פוטנציאל הרווח מהעסקה מוגבל ל-100%.
מנגד, פוטנציאל ההפסד במקרה של עליות, איננו מוגבל.
בנוסף, במידה והמניה מוחזקת יותר מיום עסקים בודד הסוחר משלם "דמי השאלה " יומיים שגובהם נקבע כל יום מחדש לפי הריבית השנתית שקובע הברוקר (החזקת המניה בסופ"ש או במועדים בהם הבורסה אינה פעילה גוררת תשלום גם עבור ימים שאינם ימי מסחר).
דרך חישוב הריבית מורכבת וערכה עשוי להגיע למאות אחוזים בחישוב שנתי.
מאחר שהרווח הצפוי מסגירת הפוזיציה יכול להגיע עד למקסימום של 100%, לעיתים על הסוחר לשקול שיקולים בנודע לסגירת הפוזיציה לנוכח תשלומי ריבית ההשאלה.
אחד הסיכונים העיקריים במסחר בשורט הוא שהברוקר יסגור באופן כפוי את הפוזיציה, לדוגמה כאשר אין ברשותו מספיק מניות להשיב למשאיל.
הברוקר פועל מיידית לסגירת הפוזיציה, בדרך כלל בעיתוי הגרוע ביותר לסוחר (בשיא שער המניה), תרחיש זה מסוכן במיוחד במסחר במינוף, סגירת הפוזיציה מקבעת את העסקה במחיר הגבוה תוך גרימת הפסדים עצומים לסוחר בשורט.
למכירה בחסר חשיבות רבה למשקיע הבודד וגם לשוק ההון בכללותו.
החשיבות למשקיע הבודד מתבטאת ביכולת ליהנות מרווחים גם כששוק ההון נמצא בירידה, וכן ביכולת לגדר סיכונים, כלומר להקטין את השפעתה של ירידה בערך הנכסים שבתיק (אם תבוא).
בנוסף, משקיעים מתוחכמים משתמשים במכירה בחסר כחלק מאסטרטגיות השקעה מורכבות.
עבור שוק ההון בכללותו, מכירה בחסר מגדילה את סחירות המניה ונזילותה ובכך משפרת את יעילות השוק וביצועיו גם בעתות משבר.
כדי להבין את חשיבות המכירה בחסר לשוק בכללותו יש להבין תחילה את המצב בשוק בו לא קיימת אפשרות כזו.
בשוק הון שאינו מאפשר מכירה בחסר, רק הסוחרים המצפים לעליות מחירים מסוגלים לפתוח פוזיציות (להתחייב לעסקאות) שיתאימו לצפיותיהם (פוזיציות כאלה מכונות פוזיציות לונג), בעוד אלה המצפים לירידות מחירים מסוגלים רק לסגור פוזיציות על ידי מכירת נכסים.
בשוק המאפשר טכניקות שורט, שמכירה בחסר היא אחת מהן, גם סוחרים המצפים לירידות מחירים מסוגלים לפתוח פוזיציות בהתאם לציפיותיהם (אלה מכונות פוזיציות שורט).
בשוק הון בו כל ציפיות המשקיעים יכולות לבוא לידי ביטוי, משקפים המחירים את הידע והציפיות של כל המשקיעים בשוק.
שוק כזה מוגדר בכלכלה כשוק הון יעיל.
בנוסף, תורמת המכירה בחסר לנזילות בשוק, משום שגם בשעה שערכם של נכסים מסוימים ירד, יהיה להם ביקוש מצד אלו שמכרו אותם לפני כן בחסר ומעוניינים עכשיו להשלים את העסקה.
מחקר שנעשה על מניות מצא שחברות שפעלו נגד מכירה בחסר של מניותיהם הראו תשואות נמוכות יותר מחברות אחרות, באופן המצביע על ניפוח מחירים כתוצאה של מניעת מכירה בחסר.
לעומת זאת, יש הטוענים כנגד מכירה בחסר ודורשים לאסור את הנוהג.
לטענתם, המכירה בחסר גורמת לירידת מחירים בגלל שמועות בלתי מבוססות או התנפלות עדרית על מניה.
במספר מקרים בהם נקטו השלטונות באיסור על מכירה בחסר נפלו שערי ניירות הערך באופן חד לאחר נקיטת האיסור.
כאמור, מכירה בחסר כרוכה בהשאלה של מניות.
השאלה זו מהווה למעשה הלוואה לכל דבר, שכן השואל מקבל לידיו סחורה בעלת ערך כספי, אותה הוא מוכר בשוק.
כמו בכל הלוואה, על השואל להעמיד ביטחונות כספיים, המבטיחים כי יש לו יכולת כלכלית להחזיר את ששאל.
התמורה הכספית המתקבלת מהמכירה של המניות אינה מספיקה, שכן צריך לקחת בחשבון כי ערך המניות שהושאלו עשוי לעלות, ואז אין די בתמורה שהתקבלה.
השואל צריך לשעבד כספים נוספים, המשמשים כביטחונות במקרה שערך המניות יעלה.
כמות הביטחונות המדויקת הנדרשת, מחושבת על ידי אלגוריתם שנקבע על ידי הבורסה שאצלה מתבצעת המכירה בחסר.
שורט סקוויז (short squeeze) היא תופעה של עליית מחיר חדה ופתאומית (בניגוד לתחזיותיו של מי שביצע מכירה בחסר) המביאה לכך שפוזיציית השורט עשויה להיכנס להפסד.
ככל שהעלייה תימשך יתקרב הרגע בו הביטחונות שהופקדו לא יהיו מספקים, עד כדי פניה מהברוקר לסוחר שעליו להוסיף ביטחונות בטרם תופסק פעילותו.
פעולה כזו, פירושה סגירת הפוזיציה בהפסד רב בשל קניית הנכס המושאל (Buying back) בחזרה מהמשאיל.
תופעה זו נפוצה בעיקר במניות בעלות שווי שוק קטן יחסית ובעיקר במניות בהן נוכחות ה'שורטיסטים' עולה על 7-8%.
פקודות הקנייה הרבות אשר משמשות כפקודות הגנה לשם קטיעת ההפסד, ממוקמות מעלה על ציר המחיר ומתבססות על נקודות שיא קודמות שהסוחר מניח שיהוו עוגנים במקרה של תנועה נגדית.
עלייה קטנה ופתאומית במחיר המניה, שעשויה להיגרם בשל חדשות שוק או התערבות של משקיע מוסדי, עשויה להביא לתחילה של דריכת פקודות הגנה.
היות שחלקם היחסי של סוחרי השורט במניות אלו גדול, הפקודות נדרכות בזו אחר זו כבמעגל קסמים, ומייצרות חיש מהר זרם ביקוש אדיר למניה הניזון מפקודות קנייה נוספות שהוצבו במעלה מחיר המניה.
אחדים מהמשקיעים בחסר, נאלצים לסגור את הפוזיציה, וכתוצאה מכך מזרימים ביקושים.
הביקושים מתחילים להעלות את מחיר המניה.
כתוצאה מעליית המחיר, משקיעים נוספים מבקשים לסגור את הפוזיציה בין אם בגלל חוסר ביטחונות ובין אם בגלל רצון לצמצם הפסדים שעלולים להגיע כתוצאה מהמשך העלייה במחיר.
כתוצאה מכך, מוזרמים ביקושים נוספים.
התהליך מזין את עצמו כאשר בכל פעם נכנסים משקיעים נוספים המבקשים לסגור את פוזיציית השורט שלהם, וכמות הביקושים הולכת ועולה.
בשלב מסוים, לאחר קפיצה משמעותית ופתאומית מאוד, מתחילים להופיע מוכרים והתהליך מאט ונעצר.
לאחר הסקוויז, יכולה להיות גם ירידה כאשר מוכרים הרוצים לנצל את רמת המחירים הגבוהה, מזרימים היצעים.
התופעה ההפוכה לשורט סקוויז, ונפוצה פחות היא הלונג סקוויז .
היקף פעילות המכירה בחסר בבורסה בישראל איננו משמעותי כיום.
ישנן מספר דרכים לבצע מכירה בחסר בארץ: הראשונה באמצעות השאלת מניות בתיווך הבורסה, השנייה באמצעות נגזרים פיננסיים כדוגמת אופציות, המאפשרים פתיחת פוזיציות שורט מגוונות, והשלישית רכישה של תעודה בחסר, מנגנון השקעה חדש יחסית (מאז אפריל 2005), המאפשר לרכוש תעודת סל שמתנהגת בצורה הופכית למדד מסוים.
בנוסף, בשנים האחרונות מאפשרים חלק מהברוקרים לפתוח פוזיציות שורט בתנאי שהן נסגרות באותו היום, וחלקם אף מאפשרים למכור בחסר ניירות ערך לטווח ארוך תמורת דמי השאלה, אם כי האפשרויות מוגבלות בהשוואה לארצות הברית.
המדרשה למנהיגות חברתית, מכינה קדם-צבאית גליל עליון היא מכינה קדם-צבאית כללית אשר מורכבת מחמש קבוצות שנתיות שממוקמות בקיבוצים עמיר, כפר הנשיא ושדה נחמיה וגם במושבה מטולה שבגליל העליון.
בנוסף ישנה קבוצה חצי שנתית שפועלת בקיבוץ אפיקים מטעם תוכנית "גליל", וקבוצה שנתית בקיבוץ אפיקים.
כמו כן, למדרשה תוכנית מנהיגות "המצפן" המיועדת לנוער בגילאי תיכון.
המכינה הוקמה בשנת 1998 על ידי קבוצה בראשות יוסי ברוך וראש המועצה האזורית גליל עליון אהרן ולנסי.
המכינה הוקמה, כמתואר באתר שלה, ב"עקבות המשבר החברתי בישראל, אשר אירע לאחר רצח ראש ממשלתנו יצחק רבין".
המחזור הראשון של המכינה מנה כעשרים חניכים והחל לפעול בספטמבר 1999 במעיין ברוך, בניהולו של יוסי ברוך שכיהן כראש המכינה עד שנת 2020. המכינה מנוהלת על ידי עודד שטיין, בוגר מחזור ג' של המכינה.
החל משנת הלימודים תש"ע (2009–2010) החלה לפעול קבוצה שנייה של המכינה בקיבוץ כפר הנשיא, ובשנת תשע"ו (2015–2016) החלה לפעול קבוצה נוספת של המכינה בקיבוץ ברעם.
בשנת הלימודים תשפ"ב (2021–2022) החלה לפעול תוכנית חצי שנתית בקיבוץ עמיר, הנקראת "Gal.il", המיועדת לקהילה היהודית בתפוצות, וכן הפעילה המכינה תוכנית חצי שנתית נוספת בכפר הילדים בכרמיאל, תוכנית אשר נסגרה בתום אותה שנה.
בשנת הלימודים תשפ"ד נפתחה שלוחה שנתית רביעית בקיבוץ עמיר בנוסף לתוכנית החצי שנתית שכבר פועלת.
כמו כן, תפעיל המכינה את תוכנית "שבילים" עם אוניברסיטת אוסלו.
בשנת 2023 מנתה המכינה כ־300 חניכים, ב־3 תוכניות חינוכיות ו־4 שלוחות; וכ־2,500 בוגרות ובוגרים מ־46 מחזורים.
במכינה, שפועלת מתחילת ספטמבר ועד סוף יוני, מתגבשות מדי שנה קבוצות של כ־40–60 בוגרי ובוגרות תיכון הדוחים את הגיוס בשנה ומתגוררים במכינה בתנאי פנימייה.
הקבוצה מקיימת אורח חיים המורכב משיעורים בנושאים מגוונים, שיעורים אותם בונים החניכים, פעילויות חברתיות, טיולים, הכנה לצה"ל, תרומה לקהילה – אישית וקבוצתית ועוד.
המכינה דוגלת בשיטת ניהול משתף – החניכים מנהלים את כל היבטי החיים במכינה החל מן הלימודים וכלה בארוחות ובניקיון.
את החניכים מלווה צוות הדרכה בוגר.
המכינה היא עמותה שבראשה עומד עוזי ימין.
החיים במכינה מורכבים ממספר תחומים:
הלימודים מתחלקים לסדרות קבועות ולשיעורי מרצים אורחים.
יהדות וזהות יהודית, הכרת האסלאם ויחסי ערב-ישראל, פילוסופיה כללית, יהודית ופוליטית, חינוך והדרכה, ידיעת הארץ והמדינה.
התנדבות אישית במגוון תחומים וארגונים: חניכת ילדים ונוער, עזרה לקשישים מהאזור, סיוע לבעלי צרכים מיוחדים, פרויקטים אזוריים במועצה האזורית גליל עליון ובקריית שמונה, טבריה, מעלות תרשיחא, חורפיש, גוש חלב, צפת, חצור הגלילית, ראש פינה.
כל זאת במטרה להיטמע בעשייה החברתית בסביבה הקרובה בה החניכים מתארחים במהלך שנת המכינה.
את הטיולים מארגנים החניכים בליווי הצוות הבוגר.
במהלך השנה לומדים החניכים ומתרגלים ניווטים בשטח.
התכנית השנתית כוללת בתוכה טיול פתיחה, סדרת ניווטים, טיול דרום, סדרת שטח, טיול גליל וטיול סיום.
בנוסף מתקיימים טיולים יומיים לאורך השנה בכפוף ליוזמת החניכים, בהתאם ללוחות הזמנים.
כל זאת במטרה להעצים את החיבור לארץ דרך הרגליים.
במהלך השנה עוברים החניכים הכנה לשירות צבאי בצה"ל.
ההכנה מתבצעת בשני מישורים: שיעורים והכנה פיזית.
השיעורים כוללים הכרת המבנה ואופן תפקוד המערכת הצבאית, מפגש עם חיילים ומפקדים במגוון תפקידים ושיח מנטלי לקראת השירות הצבאי – לאורך השנה מתקיימים שלושה סמינרים העוסקים במגוון תחומים אשר מתקשרים לשירות הצבאי.
במישור הפיזי, במכינה מתקיימים שלושה אימונים גופניים בשבוע.
בין בוגריה ניתן להזכיר את סרן עומר נאוטרה שפיקד על מחלקה באזור נחל עוז וגופתו נחטפה לעזה לאחר שהטנק עליו פיקד הותקף על ידי מחבלים בטבח שבעה באוקטובר.
המכינה מקדישה פרק זמן משמעותי להכנה לשנת המכינה, הכוללת סדרת מפגשים, קריאת ספר, ובוחן כושר.
מכירה היא פעולה עסקית של העברת בעלות (זכות הקניין) בנכס או בחפץ מסוים, מצד המוכר אל צד הקונה.
במכירה מוגדרים: נשוא המכירה (החפץ הנמכר), התמורה (לרוב מחיר המכירה) והתנאים.
הפעולה הנגדית (מצד הקונה) היא פעולת הרכישה.
פעולות מכירה ורכישה מהוות את ההליך הבסיסי בביצוע פעילות כלכלית, ובפרט בביצוע יחסי מסחר.
מתן שירות (כנשוא מכירה) עשוי להיחשב לפעולת מכירה, או לחלופין כביצוע עבודה, שתמורתה היא שכר עבודה או שכר טרחה.
העברה של בעלות ללא תמורה (למשל מתן מתנה) אינה פעולת מכירה.
תהליך המכירה הוא נושא מחקר משמעותי בתחום השיווק, בשל הרצון לבצע את הפעילות העסקית.
לנושא בעיקר משמעות בניסיון של מוכרים וחברות לאתר את הגורמים המשפיעים על הקונה לבצע עסקה.
עסקת חליפין, ברטר (Barter), היא עסקה שבה כל צד הוא גם מוכר וגם קונה.
דיני המיסים מתייחסים אל עסקת החליפין כאל שתי עסקות מכירה נפרדות, שהתמורה הכספית בגינן מתקזזת.
מרבית פעולות המכירה לצרכן הסופי מתבצעות בחנויות, המתווכות בין היצרן ובין הצרכן הסופי.
החנות עוסקת במכירה קמעונאית, ולעיתים מתווך בינה ובין היצרן גוף העוסק במכירה סיטונאית.
נהוג להבדיל בין שני סוגים עיקריים של מכירה:
לשניהם עקרונות זהים אך שיטות יישום שונות.
בחלק מתהליכי המכירה, מתקיים בין המוכר ללקוח הליך משא ומתן שמטרתו לשפר את תנאי העסקה, לכל אחד מהצדדים.
עם התפתחות האינטרנט הוא הפך לכלי מכירות בולט, בחנויות מקוונות ובאתר המאפשרים התקשרויות בין פרטים.
ישנה מחלוקת מוסרית בדבר מכירתם של דברים מסוימים, כמו מין או בעלי חיים.
מכירה פומבית הוא שם למכירה ולקנייה של מוצרים על ידי הצגתם להצעות מחיר ולבסוף מכירתם למרבה במחיר.
המכירה יכולה להתרחש במקום פיזי, או באמצעות הצעות שמגיעות למוכר באמצעים שונים.
בכלכלה, מכירה פומבית היא שיטה לקביעת ערכו של מוצר אשר מחירו הוא בבחינת משתנה בלתי ידוע.
מכירות פומביות מיושמות למסחר בהקשרים מגוונים.
הקשרים אלה כוללים עתיקות, ציורים, פריטי אספנות נדירים, יינות יקרים, סחורות, בעלי חיים, מכוניות משומשות, נדל"ן, פרסום מקוון, חבילות ועוד.
ניתן למצוא עדויות היסטוריות למכירות פומביות כבר בשנת 500 לפני הספירה.
ניתן לבצע מכירה פומבית עם קביעת מחיר מינימלי למוצר, או ללא קביעת מחיר מינימום.
במכירות בהן נקבע מחיר מינימלי למוצרים, לא יימכר המוצר אם הצעת המחיר הגבוהה אינה מגיעה כדי מחיר המינימום.
במכירות שבהן לא נקבעים מחירי מינימום, מכירת המוצר מובטחת למרבה במחיר, בכל מחיר שיוצע.
במכירה פומבית הצעת מחיר על ידי משתתף היא הצעה מוגמרת שיש בה די כדי לקיים את עסקת המכירה.
את המכירה מנהל כרוז מיוחד, שהוא גם מומחה בנושא המכירה אותה הוא מנהל.
הסחורה המוצעת למכירה עשויה אף לשאת מחיר מינימום, או להימכר למרבה במחיר.
מכירות פומביות מגיעות במגוון סוגים וקטגוריות, שלעיתים אינן סותרות זו את זו.
אפיון מכירות פומביות נחשב לחלק מתאוריית המכירות הפומביות.
הכלכלנים פול מילגרום ורוברט ב' ווילסון זכו בפרס נובל לשנת 2020 על הצגת סוגי מכירות פומביות (או פורמטים) חדשים
מכירה אנגלית: זהו אופי המכירות הפומביות המקובל באנגליה ובבתי מכירות פומביות אנגליים כגון סותבי'ס, כריסטי'ס ופיליפס.
במכירה אנגלית המשתתפים מציעים הצעות קניה באופן פומבי זה נגד זה, כל הצעה חייבת להיות גבוהה מזו שקדמה לה.
המכירה מסתיימת כאשר אין מציעים נוספים, או כאשר הצעת הקניה הגיעה לרף קניה שנקבע מראש, שאז המציע המרבה במחיר יזכה בקניה.
במכירה מסוג זה עשוי הכרוז לקבוע מחיר מינימום ואם ההצעה הגבוהה לא הגיעה למחיר זה, אזי לא תיכרת עסקה.
גרסה נוספת של מכירה אנגלית, "מכירה לפי הנר", הייתה נפוצה במאה ה-17 באנגליה אז היה זוכה במכירה המציע המרבה במחיר בטרם כבה נר קטן אותו היו מציתים בתחילת ההתמחרות.
מכירות מסוג זה פגיעות למעשי מרמה, בהם שניים קושרים יחד לזכות במכירה.
לאחר שהמכירה מסתיימת ה"מפסיד" מאיים לתבוע את הזוכה, אשר מצידו מציע הצעת פשרה לסיום הסכסוך.
סכום הפשרה הוסכם למעשה מראש בין הצדדים כשכר טרחה לשיתוף הפעולה.
אופן פעולה זה תואר על ידי הכלכלנית סוזן את'י.
במכירה מסוג זה קיימות מספר גרסאות.
הראשונה, המכירה המוחלטת, בה הסחורה תימכר למרבה במחיר, ללא מחיר מינימום.
השנייה, מכירה עם מחיר מינימום, בה הסחורה תימכר למרבה במחיר רק אם המחיר יהיה שווה או גבוה ממחיר המינימום.
שלישית, מכירה בהיעדר, שבה המציע אינו נוכח במכירה ומותיר בידי הכרוז הצעת מחיר.
הרביעית, מכירה באינטרנט, שבה המכירה יכולה להתבצע באינטרנט ובבית המכירות בו-זמנית.
חמישית, מכירה בטלפון, הדומה במהותה למכירה בהיעדר אולם בה עובד בבית המכירות מבצע את הצעת ההצעות עבור מציע הנעדר מן האולם.
שישית, הצעות חתומות, שבהן המציע מותיר הצעת מחיר חתומה הנפתחת במעמד המכירה הפומבית.
מכירה סינית שהיא בעלת אופי של הגרלה.
מכירה הולנדית שבה באופן מסורתי הכרוז מתחיל בהצעת מחיר גבוהה שאותה הוא מפחית עד אשר מציע כלשהו מוכן לקבל את המחיר שהוכרז, או שהמכירה מסתיימת כאשר המחיר שהופחת הגיע למחיר מינימום.
המשתתף הזוכה במכירה משלם את המחיר הנמוך ביותר שהוכרז.
שיטת המכירה ההולנדית נהוגה, בין השאר, בבורסת הפרחים ההולנדית.
תאורטית, מכירה הולנדית זהה למכרז בו כל אחד מפקיד מעטפה חתומה עם הצעתו וזוכה זה שהציע הכי הרבה, שכן בשני המקרים כל אחד מהמשתתפים יכריז על המחיר המקסימלי אותו הוא מוכן לשלם כשהכרוז יגיע אליו (במכירה הולנדית) או יכתוב אותו על ההצעה במעטפה החתומה במכרז.
מכירה בהצעות חתומות ומחיר ראשון בשיטה זו המציעים מגישים הצעותיהן לרכישת הסחורה במעטפות חתומות, כך שהאחד אינו יודע את הצעת חברו.
המעטפות נפתחות במעמד המכירה וההצעה הגבוהה ביותר זוכה.
מכירה בהצעות חתומות ומחיר שני הליך מכירה זה זהה למכירה בהצעות חתומות ומחיר ראשון, אלא שבשיטת מכירה זו המציע המרבה במחיר זוכה במכירה אלא שהוא משלם את המחיר שהוצע בהצעה השנייה בגובהה.
שיטה זו שקולה כלכלית למכירה פומבית אנגלית מכיוון שהזכייה בה אינה על פי ההצעה הכי גבוהה, אלא בנקודה בה בעל ההצעה השנייה בגובהה פורש.
מכירה בה הכול משלמים היא מכירה פומבית בה כל המציעים חייבים לשלם את הצעותיהם, אלא שהזוכה היחיד בסחורה הוא המציע המרבה במחיר.
שיטה זו נהוגה לעיתים במכירות צדקה ובגיוס כספים למערכות פוליטיות בארצות הברית.
מכירה אילמת היא גרסה של מכירה אנגלית בה ההצעות נכתבות על פיסת נייר ובזמן המוגדר לסיום המכירה זוכה בה המרבה במחיר.
שיטה זו נפוצה במכירות לגיוס תרומות לצדקה ולעיתים נמכרים בה מספר פריטים בעת ובעונה אחת.
מכינת נחשון, או בשמה הנוסף "נחשון - המדרשה הישראלית למנהיגות חברתית", היא המכינה הקדם-צבאית המעורבת הראשונה שהוקמה, כמכינה המיועדת לנוער חילוני ודתי.
המכינה פועלת בארבעה מוקדים: בכפר הנוער מקווה ישראל, בקיבוץ שובל במושבה להבים ובעיר שדרות.
מקים המכינה הרב אלי סדן פעל רבות להקמתה לאחר שהקים את המכינה קדם-צבאית בני דוד שבעלי וראה שהמכינה עובדת בצורה יוצאת דופן והחליט שצריך להיות מכינה כזאת גם לציבור החילוני במדינה.
המחזור הראשון של המכינה החל לפעול בשנת 1997 ביישוב נילי.
נחשון פעלה ביישוב במשך 5 שנים, ובשנת 2002 עברה לקיבוץ נתיב הל"ה בעמק האלה.
בשנת 2006 עברה המכינה פעם נוספת - למצודת יואב.
בשנת 2007 התרחבה המכינה והחלה לפעול במוקד נוסף בקהילה החינוכית "מבואות הנגב" בקיבוץ שובל.
בשנת 2010 פתחה המכינה קבוצה שלישית בשדרות.
בשנת 2018 עברה המכינה ממצודת יואב לקיבוץ גלאון, ובשנת 2024 עברה המכינה מקיבוץ גלאון לכפר הנוער מקווה ישראל.
המכינה דוגלת בשבעה עמודי-תווך: יהדות, ציונות, מנהיגות, הכנה לצה"ל, הכרת הארץ והחברה, פעילות תורמת לקהילה וניהוג משותף.
בראש העמותה עמד בשנה הראשונה איש העסקים גיתי זמיר, לאחריו מנהל בהייטק - אלי בר-אור; ומשנתה הרביעית ועד היום (2022) עומד בראשה דני לימור, שנשא ונושא בתפקידים שונים במשרד הביטחון בעבר ובהווה.
מהקמתה ועד היום (2015), עומד בראש המכינה אל"ם (מיל') זאב נתיב
בשנת 2006 הקימו בוגרי המכינה את ארגון "חברה טובה"- "מדריך הפנאי של עולם ההתנדבות".
הארגון מאפשר לאלפי ישראלים אכפתיים לקחת חלק בשלל פעילויות של התנדבות ומעורבות חברתית, למרות עיסוקים רבים ושגרת חיים אינטנסיבית.
רצח ראש הממשלה יצחק רבין, חשף בפני מקימי המכינה את העדרם של אידיאלים משותפים ושל חלום וחזון משותף בין קוטבי החברה הישראלית; דבר הגורם להתעלמות והתכחשות של הנוער מנחיצותן של משימות לאומיות-חברתיות.
הם הבינו כי יש צורך לסלול עם הנוער דרך של פיתוח איכויות כמו אחריות אישית ולאומית, רגישות ותשומת לב חברתית ומחויבות להשפיע על ולשפר את החברה הישראלית, על מנת לייצור דור של מנהיגות צעירה שיוביל את המדינה בשנים הבאות.
נחשון הנה מכינה מעורבת לבנים ובנות, דתיים וחילונים.
במסגרת המכינה חניכיה נחשפים למגזרים, דעות, השקפות ואנשים שונים בקשת הישראלית הרחבה, מתוך תפיסה שכדי להוביל את החברה הישראלית ולדעת כיצד להוביל אותה בעתיד יש להיות פתוחים למרחב דעות.
שידורה של תוכנית הרדיו האינטראקטיבית "מכירה פומבית" החל ב-1970 ברשת ב' של קול ישראל, והיווה מעין מהפכה בגישה לתוכניות רדיו טלפוניות אינטראקטיביות.
הוגי התוכנית ויוזמיה, שמואל שי וזאב ענר, הציעו לערוך מכירה פומבית רדיופונית, ובאמצעותה לאסוף כסף למטרה חברתית בעלת חשיבות לאומית.
השניים פנו לדב בן מאיר (לימים חבר הכנסת) מנכ"ל "האגודה למלחמה בסרטן" שנלהב לרעיון ומינה את לאה מרדור, יד ימינו אז במבצעים גדולים, לעמוד בראש הצוות שילווה את התוכנית.
מתנדבות "האגודה למלחמה בסרטן" אספו את הפריטים שהוצעו למכירה, חלקם הגדול פריטים בעלי ערך נוסטלגי אך גם מסחריים, והפריטים הוצעו למכירה למאזינים בשיטה של מכירה פומבית כאשר על הקו התחרו בעת ובעונה אחת כמה מאזינים.
מתנדבות האגודה קיבלו את מאות הטלפונים של המאזינים, שחלקם אף תרמו שוב את הפריט למכירה.
ב-1973 הוצעו למכירה נאום ההשבעה של נשיא המדינה זלמן שזר ותיק-יד של ראש הממשלה גולדה מאיר, לצד מכשירי חשמל, כרטיסי טיסה, תווי קנייה, יצירות אמנות ועתיקות.